[{"text_idx": "#000000", "text": "EU esploras la membronombron de TEJO"}, {"text_idx": "#000001", "text": "Oficialaj instancoj de Eu\u0306ropa Unio pritraktas denuncon, lau\u0306 kiu TEJO donis falsajn informojn pri sia membrokvanto por ricevi subvenciojn. Tion montras EU-dokumento, kiun Libera Folio ricevis el anonima fonto."}, {"text_idx": "#000002", "text": "En septembro 2019 Libera Folio raportis, ke TEJO lau\u0306 informoj donitaj al oficiala registro de EU havas 25 000 membrojn, cifero 15-oble pli alta ol la efektiva kvanto de pagintaj membroj. Iam en decembro la troiga informo pri la membrokvanto de TEJO estis forvis\u0302ita el la oficiala registro."}, {"text_idx": "#000003", "text": "Dokumento nun ricevita de Libera Folio indikas, ke iam antau\u0306 la 17-a de oktobro la sekretariejo de la komuna travideblec-registro de EU (akronime JTRS) ricevis plendon, lau\u0306 kiu TEJO donis al la registro grave troigitajn informojn pri la membronombro de la asocio, kio siavice ebligis al TEJO trompe ricevi subvenciojn."}, {"text_idx": "#000004", "text": "La anglalingva dokumento, kiun Libera Folio pubikigas c\u0302i-sube, estis sendita tra la anonimiga servo Tor, kio signifas, ke ec\u0302 la redakcio ne konas la fonton. Aldone la dokumento kiun ni ricevis estas plene anonimigita, kaj multaj detaloj en la teksto estas superstrekitaj per nigro. Spite la nekonatan devenon la dokumento impresas au\u0306tenta."}, {"text_idx": "#000005", "text": "El la legebla parto de la dokumento eblas konkludi, ke temas pri fina respondo de JTRS al la plendinto, sed ne eblas scii, kiam g\u0302i estas sendita. Tamen evidentas, ke tio okazis c\u0302i-jare, c\u0302ar lau\u0306 la teksto de la letero, la plendinto donis kompletigajn informojn en decembro 2019 kaj iam en 2020."}, {"text_idx": "#000006", "text": "Lau\u0306 la dokumento, JTRS komencis esploradon pri TEJO lau\u0306 la reguloj de la interinstitucia interkonsento pri la funkciado de JTRS. Lau\u0306 tiu regularo, anonimaj denuncoj ne estas akceptataj. Tamen JTRS ne malkas\u0302is al TEJO la identecon de la plendinto, kiam informo pri la enkonduko de la esplorado estis sendita al TEJO la 17-an de oktobro. Dum la esplorado TEJO estis suspendita de la travideblec-registro."}, {"text_idx": "#000007", "text": "Responde al demandoj de JTRS, TEJO klarigis ke la membrostrukturo de la asocio estas kompleksa, c\u0302ar g\u0302i \u201dbazig\u0302as sur individuaj membroj kaj pli ol 50 landaj asocioj dise en Eu\u0306ropo kaj en la mondo\u201d. Lau\u0306 aserto de TEJO al JTRS, la cifero 25 000 estis rezulto de sumigo de c\u0302iuj c\u0302i landaj asocioj \u201dkaj kelkaj aldonaj statistikaj taksoj\u201d."}, {"text_idx": "#000008", "text": "\u201dFine TEJO forigis la ciferon 25 000 el g\u0302ia registrig\u0302o, anstatau\u0306e donante liston de siaj membroj\u201d, JTRS skribas en la letero. Ne klaras, pri kia listo temas."}, {"text_idx": "#000009", "text": "Rilate al la aserto de la plendanto, lau\u0306 kiu la troigita membrocifero permesis al TEJO trompe ricevi EU-subvenciojn, JTRS atentigas, ke g\u0302i mem kompetentas prijug\u0302i nur respektadon de la kondutreguloj de la travideblec-registro. Tamen g\u0302i nun entreprenos pliajn pas\u0302ojn, supozeble transdonante la informojn pri la falsaj membrociferoj al alia instanco. Tio s\u0302ajnas indiki, ke la esplorado dau\u0306ros."}, {"text_idx": "#000010", "text": "Tuj post la apero de c\u0302i tiu artikolo Francesco Maurelli, eksa estrarano de TEJO, en la Telegram-grupo de TEJO konfirmis la au\u0306tentecon de la dokumento kaj skribis, ke la esplorado de JTRS estis finita la 31-an de januaro 2020."}, {"text_idx": "#000011", "text": "Tamen ne klaras, kio eventuale okazis au\u0306 okazas en aliaj instancoj, au\u0306 kiajn konsekvencojn la afero povus havi. La detaloj en la koncerna, lasta alineo de la letero estas forstrekitaj en la ekzemplero ricevita de Libera Folio. Ni bonvenigas ajnajn pliajn informojn kaj atentigas, ke la anonimeco de fontoj estas garantiata."}, {"text_idx": "#000013", "text": "La dokumento ricevita de Libera Folio"}, {"text_idx": "#000014", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000017", "text": "Interesa afero, kial la Komitato ne au\u0306dis pri tio c\u0302i antau\u0306e, ec\u0302 se estus en sekreta Komitatkunsida sesio?"}, {"text_idx": "#000018", "text": "La protokolo de la komitatkunsido okazinta en Kar\u0142o\u0301w, Pollando, en kiu vi mem partoprenis kaj laboris en la Propona Komisiono, en sia punkto 8. a) diras tamen ion alian:\n\"Joop: [...] TEJO ricevis plendon de la portalo de transparenco pri tio ke la informoj pri la kvanto de membroj ne kongruas kun la informoj donitaj al ili.\""}, {"text_idx": "#000019", "text": "\"sekretaj sesioj\" ... ho, kia lastatempa stato de la asocio"}, {"text_idx": "#000020", "text": "C\u0302u vi celas la plendinton?"}, {"text_idx": "#000021", "text": "Ne tute. Mi pensas pri centoj da esperantistoj, kiu volus ke UEA, TEJO, Civito, SAT, ktp. ne plu ekzistus, ne char ili pensas ke tiuj asocioj estas malutilaj nuntempe, char ili simple malamas sin mem kaj dezirus ke la movado kaj la lingvo mortus. Al ili, chio en nia afero estas malbona, chio en nia lingvo estas malperfekta, chiu nia literaturo estas malbona... Lau ili, nia Vikipedio neniam estos kiel la germana versio, do ni devas forigi ghin por ke ni ne hontighus per ghi, nia amo al Zamenhof estas honta, nia ekzisto estas honta... Lau ili, aliaj homoj estas tute honestaj kaj neniam kaj neniel propagandas sin. WWF, Katolika Eklezio, skoltistoj, ktp ne faras propagandon, simple rilatas tre ekzatajn informojn pri si mem, nur fushaj esperantistoj, nazistoj kaj stalinistoj propagandas sin. Neniu alia asocio en la mondo troigetas siajn informojn, nur la fushegaj e-movadanoj faras tion."}, {"text_idx": "#000022", "text": "C\u0302u vi povas nomi almenau\u0306 tri el tiuj \"centoj da esperantistoj\"? Au\u0306 c\u0302u vi nur stultumas?"}, {"text_idx": "#000023", "text": "Nur se vi unue citu la 600 mil homojn, kiuj eliris kun Moseo, launome. Mi kaj la autoro de Pentateuko stultumas uzante vortfigurojn. Nur inteligentaj homoj chiam lauliteras."}, {"text_idx": "#000024", "text": "Kion respondi al tio krom..."}, {"text_idx": "#000025", "text": "Vi vortfigurumu lau\u0306 via plac\u0302o. Tamen, mi petis de vi ne la nomojn de \"centoj da esperantistoj\", sed nur tri. Ankau\u0306 vortfiguroj havu ja iometan veron. Alie diskuto ne havas sencon."}, {"text_idx": "#000026", "text": "Mi vere ne volas konviki vin."}, {"text_idx": "#000027", "text": "\u201dNia amo al Zamenhof estas honta\u201d\nDepende de la senco de \u201damo\u201d, tio ja povus pravi..."}, {"text_idx": "#000029", "text": "C\u0302u oni ne povus male argumenti, ke raporti falsan membronombron estas ago de memmalamo? Frau\u0306do leg\u0302e endang\u0302erigas la asocion, kaj povus doni al la ekstera mondo malbonajn impresojn pri Esperanto. Se oni amas Esperanton, oni volu ke g\u0302iaj asocioj estu honestaj."}, {"text_idx": "#000030", "text": "Endang\u0302erigas leg\u0302e, kaj ankau\u0306 more, valore, bilde, prestig\u0302e, reprezente, administracie, rilate, diplomate..."}, {"text_idx": "#000031", "text": "C\u0302u vere? Vi certe estas pli reg\u0302isma ol reg\u0302o. Neniu akuzis nin, nur ni mem..."}, {"text_idx": "#000032", "text": "C\u0302iu judo, kiu kritikas Israelon, estas memmalama, do kompreneble c\u0302iu esperantisto, kiu kritikas UEA-n au\u0306 TEJO-n, estas ankau\u0306 memmalama."}, {"text_idx": "#000033", "text": "Jen kaj stranga koncepto de judeco kaj stranga koncepto de esperantisteco."}, {"text_idx": "#000035", "text": "Post 150 jaroj la tuta homaro estos formortinta."}, {"text_idx": "#000036", "text": "Ja eblas, ke je la fino de la jaro ni jam tute certos, ke la homaro ne plu havos veran esperon. 2020 certe estas la plej grava jaro en la tuta homa historio."}, {"text_idx": "#000037", "text": "Kion vi per simplaj vortoj nomas \"stranga\" mi nomas, pro mia enorma cerbo, sarkasmo."}, {"text_idx": "#000038", "text": "Kritiki estas unu afero, c\u0302iam kaj c\u0302iam kaj pri c\u0302io kritiki estas alia."}, {"text_idx": "#000039", "text": "C\u0302u vi povas pruvi ke estis malhonesteco?"}, {"text_idx": "#000040", "text": "Ni havis similan kazon en landa asocio. Estraro malfruis (se mi bone memoras) unu tagon kun dissendo de paperaj leteroj sciigantaj pri kunvoko de la G\u0302enerala Asembleo (temis pri statute postulata formalaj\u0302o \u2013 pri la Asemebleo c\u0302iukaze c\u0302iuj jam sciis retpos\u0302te). Je la komenco de la Asembleo oni rimarkigis tion, sed la kunvenintoj konstatis, ke tio neniel gravas kaj oni procedu normale. Dum la Asembleo estis voc\u0302donataj s\u0302ang\u0302oj en la statuto. Unu el delegitoj aparte ne s\u0302atis iun el la s\u0302ang\u0302oj kaj post g\u0302ia akcepto fare de la asemble kolere eliris."}, {"text_idx": "#000041", "text": "Poste evidentig\u0302is, ke tiu ulo raportis pri la procedura manko al instanco superrigardanta la asocion. Finig\u0302is per nenio kompreneble, sed strikte lau\u0306procedure, li pravis, do okazis normala kontrolproceduro de la instanco. Tiama estraro por trairi la proceduron kaj klarigi c\u0302ion perdis amason da tempo, kiu povus esti uzita por iu sencohava agado. Iuj aktivuloj el tiama estraro signife seniluziig\u0302is pri aktivado por Esperanto kaj post fino de oficperiodo c\u0302esis aktivi en la movado."}, {"text_idx": "#000042", "text": "Do jen, tiom elstara estis atingo de tiu fervora delegito."}, {"text_idx": "#000043", "text": "Mi ne vidas similecon inter formalaj\u0302o pro unutaga malfruo kaj intenca kaj malica trompo. Vers\u0302ajne oni bezonas specialajn okulvitrojn por vidi la mondon tiel."}, {"text_idx": "#000044", "text": "Mia komento estis respondo al la komento de Roberto da Silva Ribeiro \"Memmalamaj esperantistoj estas oftaj\", do evidente celis similecon de agoj de raportantoj al instancoj (anstatau\u0306 solvi/g\u0302ustigi la aferon enmovade). Similecon de intencoj de respektivaj estraroj mi ne prijug\u0302is, do vi vane serc\u0302is g\u0302in en mia komento."}, {"text_idx": "#000045", "text": "Provante krei utilan debaton: kiajn konsekvencojn tiu esploro povus krei en la elekto pri la TEJO-prezidento?"}, {"text_idx": "#000046", "text": "S\u0302ajne neniujn. Neniu el la kandidatoj estas ligita al la afero kaj ec\u0302 se estus, la esploro c\u0302iukaze estas fermita kun rezulto pozitiva por TEJO."}, {"text_idx": "#000050", "text": "Lau\u0306statute la reprezentataj membroj estas per la organizoj, do tial ili estas menciitaj. En la oficiala respondo estis klarigate kiel ni ne povas scii ekzaktan kvanton lau\u0306 niaj statutaj difinoj, do ni korektis tion en la sistemo. Cetere mi s\u0302atus informi ke la EU-ligoj kaj UN-ligoj lastjare estis dau\u0306re sufic\u0302e fortaj, interalie kun reelekto en la ICMYO Task Force kaj dau\u0306re bonegaj rilatoj kun YFJ, parte en la organizado de ties aferoj mem."}, {"text_idx": "#000051", "text": "\ud83c\udfb6 Estas tiom kompliiiiika \ud83c\udfb5 C\u0302iam kompliiiika \ud83c\udfbb"}, {"text_idx": "#000052", "text": "\u00bbEn la oficiala respondo estis klarigate kiel ni ne povas scii ekzaktan kvanton lau\u0306 niaj statutaj difinoj\u00ab \u2013 Tiam la oficiala respondo mensogas. En la statuto de TEJO estas klare skribite, ke la TEJO-estraro \u00bbhavas la registron de la nomo kaj adresoj de c\u0302iuj individuaj membroj, de c\u0302iuj Junaj Amikoj de Esperanto kaj de c\u0302iuj landaj kaj fakaj sekcioj.\u00ab En la statuto estas plie klarigita, ke c\u0302iuj asocioj, kiuj liveras asociajn membrojn al TEJO, devas esti lau\u030corde organizitaj, do havi superrigardon pri siaj membroj, kiujn ili alliveras al TEJO. Fine, asociitaj membroj estas la UEA-membroj sub la ag\u0302o de 35 jaroj. Pri la kvanto de c\u0302i-lastaj UEA ja raportis al TEJO."}, {"text_idx": "#000053", "text": "Jen c\u0302iuj kvar membrokategorioj de TEJO lau\u0306 \u00a7 10 de la g\u0302ia statuto. Se TEJO agus honeste, g\u0302i devus kapabli eldiri la nombron de siaj membroj kun maksimuma eraro de kelkaj dekoj."}, {"text_idx": "#000054", "text": "Estas la komunikado kiu mi jam kutimas de la prezidanto. Espereble la sekvan fojon pli ol unu homoj kandidatig\u0302as por farig\u0302i prezidanto, male al la c\u0302ifoja solulo."}, {"text_idx": "#000058", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000059", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000062", "text": "Alig\u0302i al 400 aliaj abonantoj"}]